Иван Вазов
В камарата

chitanka.info

Патриот съм, вярвай бога,

туй доказах го добре,

вдигам шум додето мога,

нека всякой разбере.

Знам ораторски и вещо

да говоря, не съм прост:

с много думи малко нещо,

и по всяк един въпрос.

За доброто на народа

аз се трудя ден и нощ,

затуй имам три дохода,

за четвъртий гледам йощ.

За горките населенья

жертвувах цял куп слова,

много щедри съжаленья,

моя длъжност е това.

Знам, че туй е глупост цяла,

дим и вятър и мане:

не вреди: поне журнала

зарад мен ще спомене.

Ноември 1881

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.